Al Debbo is gewis een van die groot en eerste akteurs wat Suid-Afrika opgelewer het, met 'n kleurryke loopbaan soos min.
'n Man wat al vir ses jaar lank getroud is, twee dogters het, deur die hele Unie en sommige ander lande getoer het, 'n ernstige normale mens in alledaagse lewe - dit is AL DEBBO. Eienaardige naam né? Volgens Al is dit hoe hy aan sy naam gekom het: ,,My ouers het ses kinders gehad, en ek was die jongste. Toe ek gebore is, het my ma vir pa gesé ,,Kyk hier ou kérel, dit is nou die sesde kind - en dis Al!'"
Op die verhoog is Al heeltemal 'n ander persoon. Hy besit weliswaar die gawe om 'n mens te laat skater van die lag, en om sy gehore in die palm van sy hand te hou. 'n Mens wat so 'n gawe besit moet 'n sukses wees, en dat Al 'n sukses is, is nie aan te twyfel nie.
U onthou seker sy eerste rolprent ,,Kom Saam Vanaand", wat terloops ook die eerste Afrikaanse musiekprent was. Nouja, Al het nie sommer by die ateljee ingestap, 'n kontrak geëis, en die rolprent gemaak nie. Moenie glo nie! Daar het baie dinge in Al se lewe gebeur voor hy ooit 'n kontrak aangebied is. Toe Al in Bloemfontein gebore is, was hy onbekend. . . Toe Al laerskool toe is, was hy nog steeds onbekend. . . Toe Al by die hoërskool instap was hy net so onbekend. . . Maar om nou weer ernstig te wees; Al het sy skoolopleiding te Greys Kollege ontvang, en daarna 'n loodgieter-vakleerlingskap ondergaan. .
Gedurende Al se skooldae in Bloemfontein het die eienskap om mense te vermaak alreeds begin kop uitsteek. Al het met allerhande manewales voor die dag gekom, o.a. het hy vir hom 'n pop aangeskaf en 'n ieder en 'n elk laat skaterlag vir sy buiksprekery.
Na Al se skooldae en vakleerlingskap het hy in Bloemfontein 'n talentwedstryd, wat deur African Theatres gereël is, gewen. Na sy sukses in Bloemfontein is hy na Port Elizabeth waar hy aan nog 'ntalentwedstryd deelgeneem het. Ook hier het hy met die leuere weggestap en vandaar ook sy kontrak em die hoofrel in 'n rolprent te vertolk. Van hierdie stadium af ken baie mense sy geskiedenis byna net so goed soos hyself.
Al het etlike maande saam met Hendrik Susan getoer, en ongeveer teen die tyd toe ,,Kom Saam Vanaand" vrygestel is, het hy na Engeland gegaan. Hier het hy byna op sy rug geval toe gelyktydig verskillende kontrakte om rolprente te maak en aan televisieprogramme deel te neem hom aangebied is. Al het egter verkies om tetug te keer na Suid-Afrika, waar hy in die tussentyd 'n aantreklike aanbod aanvaar het asgevolg van die groot sukses van ,,Kom Saam Vanaand". Terug in Suid-Afrika was Al toe weer doenig met ,,Crazy Show", en daarna het hy 'n toer onderneem met sy eie geselskap deur die Unie en ook Suid-Wes Afrika.
Ons meet byvoeg dat Al altyd wonderlik bygestaan word deur sy vrou, Dolcé van der Merwe, wie terloops onder die naam Dolcé Day saam met die orkes van Roy Martin gesing het. Sy twee dogters Marguirite en Melody, het soos ons verstaan, nog nooit vir Al in die nag laat marsjeer soos in sy jongste rolprent ,,DIS LEKKER OM TE LEWE" nie.
Die nommers wat op die klankbaan van ,,DIS LEKKER OM TE LEWE" gebruik is, is op hierdie Pêrel plaat vir u blywende genot vasgelê. Daarbenewens is hier nog 'n paar ander nommers wat u baie luistergenot sal verskaf.